text: Her kan du se VM på storskærm 
  14 juni 2018 kl. 20.49
  En lang række steder i TV SYDs område kan du nyde Danmarks VM-kampe sammen med andre.
  
  Du kan sidde i din sofa og se Danmark spille ved VM i fodbold. Men du kan også tage ud blandt andre fodboldfans og se de vigtige kampe mod Peru, Australien og Frankrig.
  Lørdag klokken 18.00 lægger Danmark ud mod Peru i det, mange betragter som en nøglekamp i VM’s gruppe C.
  Den kamp kan du se i en lang række byer i vores område - se listen nedenfor.
  Du kan også se den på Rådhuspladsen i Fredericia, hvor alle 54 kampe vises på storskærmen i løbet af VM. Herimellem selvfølgelig Danmarks kampe mod Peru, torsdag den 21. juni mod Australien og torsdag den 28. juni mod Frankrig. 
  DBU og TV2 på tur
  Senere i VM-slutrunden kan du finde DBU og TV2 på tour til en række danske byer, hvor der vises VM-kampe på storskærm, og der er aktiviteter på pladsen før kampene.
  Det sker fredag den 22. juni og lørdag den 23. juni (blandt andet Tyskland-Sverige) på Søndergade i Horsens.
  Og der vises ottendedelsfinaler både lørdag den 30. juni og søndag den 1. juli på Torvet i Esbjerg.
  Her kan du se VM på storskærm
  På Rådhuspladsen i Fredericia vises så mange kampe som muligt - indtil videre er der planlagt visning af 54 kampe.Derudover kan du se Danmarks kamp mod Peru her:Torvet i EsbjergVarde TorvAkseltorv i KoldingStoretorv i AabenraaByparken i VejleGravene i HaderslevHedensted CentretHotel Juelsminde StrandLego House Billund
  
  